CELEX: 32022R1039
Language: sk
Date: 2022-06-29 00:00:00
Title: Vykonávacie nariadenie Komisie (EÚ) 2022/1039 z 29. júna 2022, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 978/2012, pokiaľ ide o pozastavenie určitých colných preferencií na rok 2023 udelených určitým zvýhodneným krajinám podľa VSP

30.6.2022   
               
               
                  SK
               
               
                  Úradný vestník Európskej únie
               
               
                  L 173/58
               
            
         VYKONÁVACIE NARIADENIE KOMISIE (EÚ) 2022/1039
         z 29. júna 2022,
         ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 978/2012, pokiaľ ide o pozastavenie určitých colných preferencií na rok 2023 udelených určitým zvýhodneným krajinám podľa VSP
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 978/2012 z 25. októbra 2012, ktorým sa uplatňuje systém všeobecných colných preferencií a zrušuje nariadenie Rady (ES) č. 732/2008 (1), a najmä na jeho článok 8 ods. 3,
         po porade s Výborom pre všeobecné preferencie v zmysle článku 39 nariadenia (EÚ) č. 978/2012,
         keďže:
         
                     (1)
                  
                  
                     Podľa článku 8 ods. 1 nariadenia (EÚ) č. 978/2012 sa colné preferencie všeobecného opatrenia v rámci všeobecného systému preferencií (ďalej len „VSP“) majú pozastaviť v súvislosti s výrobkami triedy VSP s pôvodom v zvýhodnenej krajine podľa VSP, keď priemerná hodnota dovozu takýchto výrobkov z danej zvýhodnenej krajiny podľa VSP do Únie počas troch po sebe nasledujúcich rokov prekročí limity uvedené v prílohe VI k uvedenému nariadeniu.
                  
               
                     (2)
                  
                  
                     Podľa článku 8 ods. 2 nariadenia (EÚ) č. 978/2012 a na základe obchodných štatistík týkajúcich sa kalendárnych rokov 2015 – 2017 sa vykonávacím nariadením Komisie (EÚ) 2019/249 (2) stanovil zoznam tried výrobkov, v prípade ktorých boli colné preferencie pozastavené od 1. januára 2020 do 31. decembra 2022.
                  
               
                     (3)
                  
                  
                     Podľa článku 8 ods. 3 nariadenia (EÚ) č. 978/2012 má Komisia tento zoznam každé tri roky preskúmať a prijať vykonávací akt s cieľom pozastaviť alebo obnoviť colné preferencie.
                  
               
                     (4)
                  
                  
                     Keďže nariadenie (EÚ) č. 978/2012 má stratiť účinnosť 31. decembra 2023, revidovaný zoznam by sa mal uplatňovať jeden rok od 1. januára 2023. Tento zoznam je založený na obchodných štatistikách týkajúcich sa kalendárnych rokov 2018 – 2020, ktoré boli dostupné k 1. septembru 2021, a zohľadňuje sa v ňom dovoz zo zvýhodnených krajín podľa VSP uvedených v zozname v prílohe II k nariadeniu (EÚ) č. 978/2012 platnom k uvedenému dátumu. Hodnota dovozu zo zvýhodnených krajín podľa VSP, ktoré od 1. januára 2023 už nevyužívajú výhody colných preferencií podľa článku 4 ods. 1 písm. b) nariadenia (EÚ) č. 978/2012, sa však nezohľadňuje,
                  
               PRIJALA TOTO NARIADENIE:
         
            Článok 1
            Colné preferencie uvedené v článku 7 nariadenia (EÚ) č. 978/2012 sa v prípade dotknutých zvýhodnených krajín podľa VSP pozastavujú pre zoznam výrobkov tried VSP uvedený v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. januára 2023 do 31. decembra 2023.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 29. júna 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 303, 31.10.2012, s. 1.
         
            (2)  Vykonávacie nariadenie Komisie (EÚ) 2019/249 z 12. februára 2019, ktorým sa pozastavujú colné preferencie pre určité zvýhodnené krajiny podľa VSP v súvislosti s určitými triedami VSP v súlade s nariadením Európskeho parlamentu a Rady (EÚ) č. 978/2012, ktorým sa uplatňuje systém všeobecných colných preferencií (Ú. v. EÚ L 42, 13.2.2019, s. 6).
      
      
         
            PRÍLOHA
            Zoznam tried VSP, pre ktoré sa v prípade dotknutých zvýhodnených krajín podľa VSP pozastavujú colné preferencie uvedené v článku 7 nariadenia (EÚ) č. 978/2012:
            
                        
                           Stĺpec A: názov krajiny
                        
                           Stĺpec B: trieda VSP [článok 2 písm. j) nariadenia o VSP]
                        
                           Stĺpec C: opis
                     
                  
                        A
                     
                     
                        B
                     
                     
                        C
                     
                  
                        India
                     
                     
                        S-6a
                     
                     
                        Anorganické a organické chemikálie
                     
                  
                        S-7a
                     
                     
                        Plasty a výrobky z nich
                     
                  
                        S-8b
                     
                     
                        Výrobky z usne; kožušiny a umelé kožušiny
                     
                  
                        S-11a
                     
                     
                        Textílie
                     
                  
                        S-13
                     
                     
                        Výrobky z kameňa, sadry, cementu, azbestu, sľudy alebo podobných materiálov; keramické výrobky; sklo a sklenený tovar
                     
                  
                        S-14
                     
                     
                        Perly a drahé kovy
                     
                  
                        S-15a
                     
                     
                        Železo, oceľ a predmety zo železa a z ocele
                     
                  
                        S-15b
                     
                     
                        Základné kovy (okrem železa a ocele), predmety zo základných kovov (okrem predmetov zo železa a z ocele)
                     
                  
                        S-16
                     
                     
                        Stroje a mechanické zariadenia; elektrické stroje, prístroje a zariadenia a ich časti a súčasti
                     
                  
                        S-17a
                     
                     
                        Železničné alebo električkové lokomotívy, koľajové vozidlá
                     
                  
                        Indonézia
                     
                     
                        S-1a
                     
                     
                        Živé zvieratá a živočíšne výrobky okrem rýb
                     
                  
                        S-3
                     
                     
                        Živočíšne alebo rastlinné oleje, tuky a vosky
                     
                  
                        S-5
                     
                     
                        Nerastné výrobky
                     
                  
                        S-9a
                     
                     
                        Drevo a výrobky z dreva; drevné uhlie
                     
                  
                        Keňa
                     
                     
                        S-2a
                     
                     
                        Živé rastliny a kvetinárske výrobky